open-index/open-wikipedia-markdown huggingface dataset:
Certame Literario da Facultade de Filoloxía da UDC

O **Certame Literario da Facultade de Filoloxía da UDC**  ou **Premio de Creación Literaria e Ensaio da Facultade de Filoloxía** é un concurso literario convocado pola Comisión de Cultura e Extensión do centro cuxo principal obxectivo é promover entre o alumnado as iniciativas literarias e ofrecer desta maneira a creatividade. Este certame pódese considerar unha das canteiras que serve ao panorama literario galego actual, pois moitas das persoas premiadas neste concurso seguen a participar activamente como creadores no sistema cultural galego da actualidade. 

## Categorías 
No primeiro certame (1992), eran seis as modalidades: narrativa, poesía e ensaio en lingua galega e lingua castelá. Mais no ano 2007, incluíronse o teatro en castelán e en galego. Nos últimos anos, ampliáronse as modalidades ao seren engadidas as categorías de narrativa, poesía, ensaio e teatro en lingua inglesa.

## Edicións 
### Premiados 
CERTAME I (1992)

CERTAME II (1994)

CERTAME III (1995)

CERTAME IV (1996)

CERTAME V (1998)

CERTAME VI (1999)

CERTAME VII (2000)

CERTAME VIII (2001)

CERTAME IX (2002)

CERTAME X (2003)

CERTAME XI (2004)

CERTAME XII (2005)

CERTAME XIII (2006)

CERTAME XIV (2007)

CERTAME XV (2008)

CERTAME XVI (2009)

CERTAME XVII (2010)

CERTAME XVIII (2011)

CERTAME XIX (2012)

CERTAME XX (2013)

CERTAME XXI (2014)

CERTAME XXII (2015)

## Notas
Aeroporto de Port Hedland

O **aeroporto internacional de Port Hedland**  é un aeroporto australiano que serve a Port Hedland, Australia Occidental. Está situado a 9,3 quilómetros ao sueste da cidade e a 11 ao nordés de South Hedland. É un aeroporto importante para pasaxeiros que traballan na industria mineira. É propiedade do consello da cidade de Port Hedland.

En xullo de 2015 a cidade de Port Hedland accedeu a alugar o aeroporto a AMP Capital e Infrastructure Capital Group durante 50 anos.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Efialtes de Tesalia

**Efialtes** (en grego Εφιάλτης, lit. "pesadelo") era o fillo de Euridemo de Mélide e orixinario de Traquis, en Tesalia.

## Traxectoria 
Traizoou ao rei espartano Leónidas en -480, axudando ao rei persa Xerxes I a atopar outra ruta alternativa ao paso das Termópilas. Isto permitiu aos persas derrotar ao pequeno grupo de defensores espartanos, do cal só sobreviviron dous.

Os motivos que o impulsaron á traizón dos espartanos descoñécense. Efialtes esperaba ser recompensado polos persas, pero terminou por non obter nada cando estes foron derrotados na Batalla de Salamina. Efialtes fuxiu entón a Tesalia, cunha recompensa pendendo sobre a súa cabeza. Segundo Heródoto foi morto, aparentemente por outro motivo, por Atenades de Traquinia, sobre o -479.

## No cine e a literatura 
Na película *The 300 Spartans* (tamén coñecida como *O león de Esparta*, *Os 300 heroes* e *Os 300 espartanos*), de 1962, Efialtes aparece como o solitario dono dunha granxa de cabras preto das Termópilas. Traizoa ao seu rei Leónidas por un feudo.

Tanto na película *300* como no cómic do mesmo nome, Efialtes é representado como un chepudo deforme que tivo que deixar Esparta para non morrer no seu nacemento. Leónidas rexeita incorporalo no seu exército debido a que, ao non poder soster o escudo correctamente, a súa presenza podería pór en perigo a falanxe. Profundamente doído, Efialtes termina traizoando a Leónidas cando Xerxes lle ofrece o respecto e a aceptación que xamais recibiu por parte dos espartanos.
## Notas 
## Véxase tamén 
### Outros artigos
* Batalla das Termópilas.
Pratt & Whitney PW1000G

O **Pratt & Whitney PW1000G** é unha familia de motores turboventilador de engrenaxes de alto índice de derivación, seleccionado como motor exclusivo para a Bombardier CSeries, o Mitsubishi Regional Jet (MRJ) e a segunda xeración dos E-Jets de Embraer, ademais de ser unha opción para o Irkut MC-21 e a familia Airbus A320neo. O proxecto foi anteriormente coñecido como o Geared Turbofan (GTF), e orixinalmente como o Advanced Technology Fan Integrator (ATFI). Agárdase que o motor consuma menos combustible e reduza o nivel de ruído en terra cando se use en avións de nova xeración. O PW1000G entrou en servizo comercial en xaneiro de 2016 co primeiro voo dun A320neo de Lufthansa.

## Notas
Mercedes de la Escalera

**Mercedes Ruiz de la Escalera Iparraguirre**, nada en San Fernando (provincia de La Unión, Filipinas) o 21 de marzo de 1856 e finada en Baiona o 1 de setembro de 1956, foi unha filántropa española.

## Traxectoria 
[miniatura|300px|Mercedes entregando diplomas na Escola Obreira de [Vigo.]]
Naceu en Filipinas, onde o seu pai, Toribio Ruiz de la Escalera Oraá, cántabro, era gobernador civil e militar. En 1917 foi a fundadora das Escolas Obreiras Nocturnas de Galicia. 

Organizou colectas por subscrición popular e a representación da obra *La Virgen de la Roca: Apropósito lírico*, con letra de Xosé María Barreiro e música do sacerdote Ángel Rodulfo, en Baiona en setembro de 1910, noutras cidades galegas, no Teatro Real de Madrid en 1911 (cedido polo empresario Luis Calleja Fernández) e en América Latina.
## Notas 
## Véxase tamén 
### Bibliografía 
* 
* 
* 

### Ligazóns externas 
* , Margarita (2016). mercedesruizescalera.blogspot.com
* «Mercedes de la Escalera fue un mito» (8/5/2018). *La Voz de Galicia* .
Trikala B.C.

O **Trikala Basketball Club** (en grego: Τρίκαλα K.A.E.), coñecido por motivos de patrocinio como **Trikala Aries**, é un equipo profesional de baloncesto da localidade de Trikala, Grecia. O Rethymo Fundado no ano 1986, o club compite actualmente na segunda categoría do baloncesto grego, a A2 Ethniki. Antes do ano 2012, o equipo era coñecido como Aeolus Trikalon (Αίολος Τρικάλων). O Trikala Aries xoga os seus partidos como local no Pavillón Municipal de Trikala, recinto con capacidade para 2.500 espectadores. Non se debe confudir o club co Trikala 2000, equipo da mesma cidade.

## Historia 
O Trikala Basketball Club foi fundado no ano 1993 co nome de Aeolus Trikalon Basketball Club. Durante a temporada 2010–11 o equipo chega á B Ethniki, terceira categoría do blaoncesto heleno, tras finalizar en primeira posición na cuarta categoría. No ano 2012 o club muda o seu nome a Trikala Basketball Club, abreviado as Trikala B.C., xonseguindo ademais durante a temporada 2012–13 xogar por primeira veaz na segunda categoría do país, a A2 Ethniki. Ano seguinte, a compañía de calefacción e enerxía eléctrica Aries converteuse no principal patrocinador do club. Na temporada 2012−13 o club consegue o ascenso á A1 Ethniki, a máxima categría do baloncesto grego.

## Notas 
## Véxase tamén 
### Ligazóns externas 
* Sitio web oficial
François Mazet

**François Mazet**, nado en París o 24 de febreiro de 1943, é un expiloto de automobilismo francés. Participou nun só Gran Premio do Campionato do Mundo de Fórmula Un, rematou 13º e non obtivo puntos de campionato.

## Traxectoria
Mazet gañou o Campionato Francés de Fórmula Tres en 1969 cun Tecno e trasladouse a Fórmula 2 co equipo Sports Motor xunto a Tim Schenken en 1970. Non foi un movemento acertado e co patrocinio de Shell Petroleum, Mazet correu co Chevron de F2 de Jo Siffert cando Siffert non estaba dispoñible así como tamén en coches de turismo para Ford Alemaña. A asociación con Siffert levou a Mazet a pilotar un March 701 no Circuíto Paul Ricard no Gran Premio de Francia de 1971. Con todo, foi o seu único intento na Fórmula Un.

Logo da súa andaina nas carreiras, Mazet participou no patrocinio de Lotus por parte de Essex Petroleum nos anos 80.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
CFM International LEAP

O **CFM International LEAP** é un motor turboventilador de alto índice de derivación. Está fabricado por CFM International, unha empresa conxunta formada pola estadounidense GE Aviation e a francesa Safran Aircraft Engines (anterirmente coñecida como Snecma). É un complemento modernizado do exitoso motor CFM56, deseñado para competir co Pratt & Whitney PW1000G no mercado dos avións de pasaxeiros de corredor único. CFM pretende substituír o CFM56 co LEAP.

## Deseño 
A arquitectura básico do LEAP inclúe unha versión reducida da turbina de baixa presión de Safran usada no motor GEnx. O ventilador ten follas flexibles fabricadas mediante un proceso de moldeo por transferencia de resina, e están deseñados para desenroscarse a medida que a velocidade rotacional do ventilador aumenta. Mentres que o LEAP está deseñado para operar a maior presión que o CFM56 (en gran parte debido a que é máis eficiente), GE planea establecer a presión operativa por debaixo do máximo co obxectivo de aumentar a vida de servizo e a seguridade do motor. O LEAP presenta un maior uso de materiais compostos, un ventilador *blisk* no compresor, unha cámara de combustión de segunda xeración Twin Annular Pre-mixing Swirler (TAPS II), e unha relación de derivación de ao redor de 10-11:1. GE está usando compostos de matriz cerámica (CMC) para fabricar as cubertas da turbina.

Prevese que eses avances tecnolóxicos fagan que o motor consuma un 16% menos de combustible. A fiabilidade tamén se apoia no uso dun sistema de arrefriamento do aceite baseado nunha bomba Venturi semelante ao do GEnx, con refrixeradores montados no revestimento interior do conduto do ventilador. O motor ten algúns dos primeiros compoñentes realizados con impresora 3D aprobados pola FAA.

## Aplicacións
thumb|Prototipo do Airbus A320neo con motores LEAP-1A.

## Notas
Chris Craft

**Christopher Craft**, nado en Porthleven (Cornualla) o 17 de novembro de 1939, é un expiloto de automobilismo inglés, que competiu en moitas formas diferentes de deportes de motor.

## Traxectoria
Craft comezou a súa carreira en 1962, cun Ford Anglia e converteuse nun recoñecido piloto de automóbiles de turismo, especialmente co Team Broadpeed Escort co que fixo as tempadas desde 1968-70. O seu segundo Gran Premio, en Watkins Glen, acabou cunha falla na suspensión e problemas de pneumáticos durante a carreira.

Craft continuou a competir en moitas outras formas de carreiras de automóbiles, incluíndo turismos, principalmente cun Ford Capri, coches deportivos, incluíndo un período co equipo Dome a principios dos anos oitenta; Fórmula 3 e Fórmula 5000. Un dos momentos máis destacados da súa carreira foi o terceiro posto nas 24 Horas de Le Mans de 1976.

Logo da súa carreira, Chris Craft creou a Light Car Company co deseñador de F1 Gordon Murray para construír Light Car Company Rocket.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Ligazóns externas
*Profile at www.grandprix.com
Orivesi

**Nokia** é unha cidade de Finlandia da rexión de Pirkanmaa. En 2017 a súa poboación era de 9.313 habitantes. A superficie do termo municipal é de 960,09 km2, dos cales 160,53 km2 son auga. O concello ten unha  densidade de poboación de 11.65 hab./km².

O concello é unilingüe en finés.

## Notas 
## Véxase tamén 
### Ligazóns externas 
* Sitio da cidade de Orivesi
Ambush Valley

***Ambush Valley*** é un filme estadounidense de 1936 dirixido por Bernard B. Ray. Producido por Ray e Harry S. Webb para Reliable Pictures, está protagonizado por Bob Custer e Victoria Vinton.

## Personaxes 
* Bob Custer como Bruce
* Victoria Vinton como Ann
* Vane Calvert como Ma Potter
* Philip Phillips como Clay
* Hal Taliaferro (acreditado Wally Wales) como Joel 
* Oscar Gahan como Diggs
* Ed Cassidy como Nester
* Victor Adamson (acreditado Denver Dixon) como Nester
* Wally West como Nester
* Jimmy Aubrey (acreditado Jack Anderson) como pai
* Jack Gilman como fillo
* Oklahoma Rangers como músicos

## Estrea en DVD 
O filme foi lanzado en DVD o 22 de marzo de 2005 por Sinister Cinema.

## Véxase tamén 
### Ligazóns externas 
*
Amar Jyoti

***Amar Jyoti*** (*Chama eterna*) é un filme indio de 1936 dirixido por V. Shantaram. Producido por Prabhat Film Company e considerado como un filme "salientable" xunto con *Amrit Manthan* (1934), conta coa interpretación da actriz Durga Khote, nun dos seus papeis máis "memorables". K. Narayan Kale escribiu a historia cos diálogos de Narottam Vyas. A música foi composta por Krishnarao Phulambrikar. O director de fotografía foi V. Avadhoot, e entre o elenco están Durga Khote, Chandra Mohan, Shanta Apte, Nandrekar, Vasanti e Narayan Kale.

miniatura|*Amar Jyoti*, filme completo.
Conta a historia dunha "rebelde muller pirata". A relevancia social da historia, na forma dunha aventura de acción, involucrou a unha raíña que se converte en pirata cando se enfronta ás "leis patriarcais" extremas e se lle nega a custodia do seu fillo.

## Personaxes 
* Durga Khote como Saudamini
* Chandra Mohan como Durjaya, Ministro de Xustiza
* Shanta Apte como Princesa Nandini
* Vasanti como Rekha
* Aruna Devi como a Raíña
* Keshav Narayan Kale como Shekhar
* B. Nandrekar como Sudhir
* Vasant Desai

## Notas 
## Véxase tamén 
### Ligazóns externas 
*
Air Namibia

**Air Namibia (Pty) Limited**, comercializada como **Air Namibia**, foi a aeroliña nacional de Namibia, con sede en Windhoek. Operaba voos regulares domésticos, rexionais e internacionais de pasaxeiros e servizos de carga. Tiña o seu centro de conexións internacional no aeroporto Hosea Kutako e un centro de conexións doméstico no máis pequeno aeroporto Eros, ámbolos dous en Windhoek.

A aeroliña era totalmente propiedade do goberno de Namibia.

O 11 de febreiro de 2021 o goberno namibio anunciou o cesamento inmediato de operacións e a liquidación de Air Namibia debido ás súas débedas e a anos de dependencia económica do estado. Nese momento a compañía teña 9 aeronaves e uns 600 traballadores.

## Frota 
[thumb|[Airbus A330-200]]
A frota Air Namibia estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Skip Barber

**John "Skip" Barber III**, nado en Filadelfia (Pensilvania) o 16 de novembro de 1936, é un expiloto de automobilismo estadounidense, fundador da escola de pilotaxe Skip Barber Racing School.

## Traxectoria
Barber comezou a competir en 1958 mentres estudaba na Universidade Harvard, onde obtivo un título en inglés.

A mediados da década de 1960 gañou tres campionatos nacionais da SCCA consecutivos e terminou en terceiro no campionato de carreiras dos Estados Unidos de 1967. Posteriormente, Barber gañou os Campionatos Nacionais consecutivos da Fórmula Ford (1969 e 1970), un récord igualado recentemente.

Ao comezo da tempada de 1971 comprou un March 711, co cal planeaba regresar aos Estados Unidos e correr na serie dos Estados Unidos da Fórmula 5000. Antes de facelo, participou no Gran Premio de Mónaco de 1971, Gran Premio dos Países Baixos de 1971, Gran Premio dos Estados Unidos de 1971 e Gran Premio do Canadá en 1971, nun March privado. Regresou novamente ás carreiras estadounidenses e canadenses en 1972. Despois diso pilotou coches GT.

### Skip Barber Racing 
Cando terminou a súa andaina nas carreiras, a crenza de Barber de que as carreiras de automóbiles eran "accesibles" do mesmo xeito que calquera outro deporte, na época, unha opción claramente minoritaria, levouno a crear a escola de carreiras nomeada eponimamente e, un ano máis tarde, a serie de carreiras de automóbiles.

En 1975, con dous Lola Formula Fords prestados e catro estudantes, Barber iniciou a Skip Barber School of High Performance Driving. En 1976 foi rebautizada como Skip Barber Racing School, e ese mesmo ano creou a serie Skip Barber Race. Barber desfíxose da escola de carreiras en 1999.

Barber permanece activo nos deportes de motor hoxe como o propietario e operador de Lime Rock Park, unha pista de carreiras nas montañas do noroeste de Connecticut. Vive na veciña cidade de Sharon, coa súa muller Judy.

Barber ingresou no SCCA Hall of Fame o 2 de marzo de 2013.

## Rexistro de carreiras 
### SCCA National Championship Runoffs
### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Bibliografía
*
Mar Sánchez

**Mar Sánchez Sierra**, nada na Coruña en 1969, é unha xornalista e política galega.

## Traxectoria 
Licenciada en Xornalismo pola Universidade de Navarra. Nos anos 90 entrou no gabinete de comunicación da Consellería de Sanidade. Marchou ao Ministerio de Sanidade en 1996 con José Manuel Romay Beccaría. 

En 2000 asumiu a dirección de comunicación de Correos cando Alberto Núñez Feijóo foi nomeado presidente. Despois foi directora de comunicación na Consellería de Política Territorial, na executiva do PPdeG e na Xunta de Galicia, primeiro como directora xeral e dende 2013 como secretaria xeral de Medios.
Nas eleccións xerais de España de 2023 foi elixida para o Congreso dos Deputados.

## Notas 
## Véxase tamén 
### Ligazóns externas 
* , Anxo. "Mar Sánchez, a vicepresidenta na sombra" *Praza.gal* 6/5/2018.
Abraham Cupeiro

**Abraham Cupeiro**, nado en Sarria en 1980, é un músico e musicólogo galego, coñecido por recuperar e reconstruír instrumentos da antigüidade.

## Traxectoria 
Estudou trompeta no Real Conservatorio Superior de Música de Madrid e fixo un máster de Interpretación da Música Antiga na Universidade Autónoma de Barcelona.

No ano 2006, construíu unha trompeta barroca con técnicas do século XVIII. Tamén reconstruíu un carnyx, unha trompeta celta da Idade de Ferro, guiándose pola imaxe dunha moeda romana. Recuperou un instrumento desaparecido da tradición galega, a corna, que tocaba o seu avó. Conta cunha colección de máis de 200 instrumentos de todo o mundo e de diferentes épocas. Dende 2006 leva a cabo o espectáculo "Resoando no pasado", un concerto-monólogo no que dá a coñecer instrumentos de vento de diferentes épocas e lugares, moitos deles construídos por el mesmo. 

Entre as súas colaboracións salientan diferentes agrupacións historicistas, a do acordeonista belaruso Vadzim Yukhnevich, así como co grupo musical galego Grupo 1500, onde tocaba a corneta, frautas e a gaita.

En outubro de 2017, lanzou con Warner Classics un disco coa Real Filharmonía de Galicia, *Os sons esquecidos*, no que interpreta diferentes instrumentos ancestrais.

## Discografía 
* *Os sons esquecidos* (2017) coa Real Filharmonía de Galicia.
* *Pangea* (2020) coa Royal Philharmonic Orchestra.
* *Mythos* (2024) coa Royal Philharmonic Orchestra.
[miniatura|esquerda|Abraham Cupeiro co seu [carnyx tralo concerto "Resoando no pasado" en Vigo.]]

## Notas
Cidade de David

[miniatura|A cidade bíblica de David na época do [Templo de Xerusalén|Templo de Herodes. A muralla sur do Monte do Templo aparece na parte superior.]]

A **Cidade de David** (, *Ir David*; tradución literal ao , *Madina Dawud*, nome común en , *Wadi Hilweh*) é un asentamento israelí, e un sitio arqueolóxico do que se cre que foi o núcleo urbano orixinal da antiga Xerusalén. Suxerido en 1920, o nome comezou a utilizarse oficialmente na década de 1970, trala captura de Xerusalén Leste por parte do Estado de Israel. Hoxe en día o nome está cuestionado pola comunidade académica arqueolóxica. Malia que está situada dentro do municipio de Xerusalén, considérase un asentamento, construído no territorio de Cisxordania que foi ocupado e anexado por Israel trala guerra dos seis días de 1967 e a lei de Xerusalén de 1980. A comunidade internacional considera o asentamento israelí ilegal segundo o dereito internacional, porén non acepta este criterio. Destacan dentro da cidade as estruturas da idade de Ferro atribuídas aos reis de Xudea, e tamén contén unha infraestrutura caanita da idade de bronce.

O sitio arqueolóxico está situado no barrio árabe de Wadi Hilweh, e esténdese desde a muralla sur da cidade vella. Os restos no sitio inclúen varios túneles de auga, un dos cales foi construído polo rei Ezequías e aínda leva auga no seu interior, carias piscinas entre as que está a piscina de Siloé mencionada tanto no Antigo e Novo Testamento, e neste lugar ou na próxima Ofel os investigadores esperan atopar, ou afirman que xa o fixeron, os restos de Acra, unha fortaleza construída por Antíoco Epífanes para subxugar a aqueles xerosolimitanos que se opoñían á helenización. A arqueóloga Eilat Mazar pensa que un sitio arqueolóxico coñecido Grande Estrutura de Pedra, que descubriu na parte superior e presuntamente datado dos séculos X e IX antes de Cristo, poden ser o palacio do rei David. Non lonxe da área de escavación apareceron un gran número de bullae cos nomes Guedalías fillo de Paxhur e Iucal fillo de Xelemías, dous oficiais mencionados no Libro de Xeremías.

A área da Cidade de David é un dos sitios arqueolóxicos con maior número de escavacións da Terra Santa.

## Notas 
## Véxase tamén 
### Outros artigos 
* Rei David
* Monte Sión
* Xerusalén
Agnès Desarthe

**Agnès Desarthe**, nada o 3 de maio de 1966 en París, é unha escritora francesa autora de libros para adultas/os e para nenas/os, e tradutora.

En galego ten traducido o ensaio *Como aprendín a ler* sobre a súa relación coa lectura.

A súa segunda novela, *Un secret sans importance*, obtivo o Premio Livre Inter en 1996.

## Notas
Comida

A **comida** é cada unha das accións de comer, polo xeral a unhas horas máis ou menos fixas, que se fai a diario. Estes son o almorzo, o xantar, a merenda e a cea. En función da hora, do contexto social e cultural, os pratos que se consomen tenden a variar. Tamén se lle chaman comidas ós almorzos, xantares, merendas ou ceas que se fan co gallo dunha festa, unha reunión etc. na honra de alguén ou de algo.
## Partes dunha comida 
Os xantares e ceas consisten en principio das seguintes partes:

* Aperitivo ou vermut, no que se serven alimentos lixeiros e que se poden servir con calquera bebida. Non é obrigatorio, e xeralmente faise en domingos ou en grandes comidas e festas.
* O primeiro prato
* O segundo prato
* Sobremesa. Despois da sobremesa pódese tomar un café ou un dixestivos e pode facerse para romper a falar na mesa.

Ás veces, pode ser que no canto de facer un primeiro prato e, a continuación, un segundo, tamén cabe a posibilidade de comer un único prato.
Profesor titular de escola universitaria

No sistema universitario español, e até hai poucos anos, un **profesor titular de Escola Universitaria** era un docente pertencente ao corpo de funcionarios do Estado, que tiña plena autonomía docente e, ademais, se posuía o título de doutor, plena autonomía investigadora.

Segundo a Lei Orgánica 6/2001, de 21 de decembro, de Universidades, coñecida como **LOU**, que entrou en vigor o 13 de xaneiro de 2002. modificada pola Lei Orgánica 4/2007, de 12 de abril, pola que se modifica a Lei Orgánica 6/2001. pare acceder a unha praza de profesor titular de Escola Universitaria debíase pasar previamente por un proceso de habilitación, un exame a nivel nacional que habilitaba ao candidato a presentarse a prazas de titular a calquera universidade española. A diferenza doutros tipos de profesor universitario, non debía cunprir o requisito de ser doutor.

Na actualidade, despois da reforma universitaria promovida polo Real Decreto 1393/2007, de 29 de outubro, que establece a ordenación das ensinanzas universitarias oficiais para a harmonización dos sistemas universitarios exixida polo proceso de construción do Espazo Europeo de Educación Superior (EEES), este título desapareceu.

## Notas 
## Véxase tamén 
### Outros artigos 
* Catedrático de escola universitaria
* Catedrático de universidade
* Profesor titular de universidade
* Profesor emérito
Leite de coco

miniatura|Cunca de leite de coco.
O **leite de coco** é un ingrediente que se obtén mesturando auga con carne ou endospermo de coco maduro triturado.

Non se debe confundir o leite de coco coa auga de coco, xa que a auga atópase de forma líquida e natural na cavidade central do coco, mentres que o leite xérase da polpa triturada.
Con aspecto semellante ó leite, a súa cor e sabor atribúese ó seu alto contido de azucres e aceites.
Úsase como base de pratos e salsas nas cociñas de Asia e o Caribe.

En Malaisia e Indonesia o leite de coco denomínase *santan* e en Filipinas denomínase *gata*.

O leite de coco adoita atoparse na maioría dos supermercados europeos e estadounidenses envasada en lata.

## Obtención 
O proceso tradicional para a obtención do leite de coco divídese en dúas fases. Na primeira rélase a carne de coco e esprémese utilizando trapo para obter un líquido espeso denominado “primeiro leite”.
Na segunda parte do proceso, engádese varias veces auga e vaise espremendo co trapo obtendo un leite claro ou “segundo leite”. Ó deixar repousar o leite de coco sepárase e fórmase unha capa máis espesa, chamada “nata de coco” ou “crema de coco”.
O coco a utilizar ten que ser maduro, ou relado seco rehidratado, pero non dun coco relado e torrado.

Outro xeito máis sinxela de elaboralo é xerar unha pasta con carne de coco triturado e auga a partes iguais, para filtrala tralo seu repouso.

Os restos secos que quedan tralo proceso denomínanse manteiga de coco, que é soamente coco deshidratado esmiuzado e triturado formando unha manteiga pastosa.

## Notas
Hora do té

miniatura|Hora do té, un dos costumes máis coñecidos da gastronomía do Reino Unido.
miniatura|Unha distribución de bocados servidos co té.
A **hora do té** (en  ou *afternoon tea*) é un costume tradicional británico no que se toma o té ás cinco da tarde.

A hora do té é un hábito británico que xeralmente acontece entre as 4 p. m. e as 5 p. m. Non é exclusivamente unha hora de tomar té, senón máis ben consiste na cea lixeira, que xeralmente se prepara ó chegar do traballo.

## Tea break 
O *tea break* é un pequeno descanso durante as horas de traballo consistente en 15 minutos, no cal se adoita tomar un tazón de té ou café e un sándwich (tea sandwich). Nunha xornada de traballo adoita haber un *tea time* e dous *tea breaks*.

Antes de que se introducise o té no Reino Unido, os británicos tiñan dúas comidas principais: o almorzo e a cea. O costume de tomar o té comezou no século XVIII, cando a xente ía realizando a cea cada vez máis tarde e empezouse a ter un xantar máis lixeiro entre o almorzo e a cea. Aínda así, isto deixaba moitas horas entre algunhas comidas. Algúns membros da aristocracia afixéronse a tomar unha cunca de té xunto cun aperitivo ó redor das cinco de tarde. Este costume obtivo gran popularidade estendéndose a outras clases sociais.

## Notas 
## Véxase tamén 
### Outros artigos 
* Merenda
Cymbopogon

***Cymbopogon*** é un xénero botánico pertencente á familia das gramíneas, na subfamilia Panicoideae e na tribo Andropogoneae.

Neste xénero encóntranse a citronela e a herba limoeira.

O xénero está composto por arredor de 155 especies. Están presentes en Europa, África, Asia, Australasia, o Pacífico e América.

## Principais especies 
* *Cymbopogon ambiguus* A.Camus
* *Cymbopogon bombycinus* (R.Br.) Domin
* *Cymbopogon citratus* (DC. ex Nees) Stapf
* *Cymbopogon citriodorus* Link
* *Cymbopogon flexuosus* (Nees ex Steud.) Stapf
* *Cymbopogon martinii*  (Roxb.) Will. Watson
* *Cymbopogon nardus* (L.) Rendle
* *Cymbopogon obtectus*  S.T.Blake
* *Cymbopogon procerus* (R.Br.) Domin
* *Cymbopogon proximus* (Hochst.ex A.Rich.) Chiov.
* *Cymbopogon refractus* (R.Br.) A.Camus
* *Cymbopogon winterianus* Jowitt
Felipe Sánchez Román

**Felipe Sánchez Román**, nado en Valladolid o 20 de agosto de 1850 e finado en Madrid o 13 de xaneiro de 1916, foi un avogado e político español, ministro de Estado durante o reinado de Afonso XIII .

## Biografía 
Nado o 20 de agosto de 1850 en Valladolid, foi catedrático de Dereito Civil nas Universidades de Madrid e Granada, representando a esta foi elixido senador en 1893 sendo membro do Partido Liberal, escano que ocupou ata que en 1902 foi designado senador vitalicio. O 8 de outubro de 1897 foi nomeado, a proposta do ministro de Graza e Xustiza Alejandro Groizard Gómez de la Serna, subsecretario do Ministerio de Graza e Xustiza ao constituírse un Goberno de Práxedes Mateo Sagasta. Mantivo este cargo ata o 4 de marzo de 1899. Compatibilizou o cargo co de fiscal do Tribunal Supremo, para o que foi nomeado o 21 de outubro de 1897.

Exerceu de ministro de Estado entre o 23 de xuño e o 31 de outubro de 1905 nun goberno presidido por Montero Ríos. Anos despois, en 1908, foi nomeado Conselliero de Estado, a proposta do Presidente do Consello de Ministros Antonio Maura. Así mesmo foi membro da Real Academia de Ciencias Morais e Políticas.

Faleceu o 13 de xaneiro de 1916 en Madrid, ás dez da mañá. A prensa publicou que arrastraba un catarro complicado finalmente cunha insuficiencia cardíaca. O cadáver levouse á Estación do Norte con destino a Valladolid, onde foi soterrado no panteón de cidadáns ilustres a petición da corporación municipal. Abría o cortexo o xefe do Consello de ministros, conde de Romanones, os titulares de Instrución Pública e de Graza e Xustiza, o fillo Felipe, o amigo e cuñado Rafael de Ureña e Guillermo Rolland, vicepresidente do Senado. Os estudantes de “Dereito Civil” acudiron en masa, tralo estandarte da facultade.

O seu fillo Felipe foi un significado dirixente republicano durante a Segunda República.

## Notas 
## Véxase tamén
Felipe Sánchez-Román

:*Non confundir con Felipe Sánchez Rodríguez comandante militar de Vigo durante o Golpe de estado de 1936.*

**Felipe Sánchez-Román Gallifa**, nado en Madrid o 12 de marzo de 1883 e finado en Cidade de México o 21 de xaneiro de 1956, foi un xurista e político republicano español.

## Traxectoria 
Fillo do antigo ministro do mesmo nome.

Nas eleccións a Cortes Constituintes de 1931 foi elixido deputado independente por Madrid dentro da candidatura republicano-socialista, participando en varias comisións nas Cortes, especialmente na Constitucional, no anteproxecto da Lei Electoral e nas discusións sobre os estatutos de autonomía. Ademais presidiu a Comisión da Reforma Agraria. Nas eleccións de 1933 refusou integrarse noutras candidaturas republicanas e presentouse novamente por Madrid en solitario, sen conseguir escano (aínda que obtivo unha votación estimable, uns 27 000 votos, o 5% dos electores). En 1934 fundou o Partido Nacional Republicano de carácter moderado. Para as eleccións de febreiro de 1936 uniuse en principio ao Fronte Popular. Porén, trala entrada do Partido Comunista na coalición, abandonouna e deixou o liderado do seu partido. Despois da guerra civil tivo que partir ao exilio. Marchou a México onde pasou a ocupar un cargo de asesor da presidencia mexicana ademais de exercer de docente na UNAM. Alí fundou o Instituto de Ciencias Jurídicas.

## Notas
Foro, Présaras, Vilasantar

**Foro** é un lugar da parroquia de Présaras, no concello coruñés de Vilasantar, na comarca de Betanzos.

Segundo o Instituto Nacional de Estadística en 2018 tiña 107 habitantes, (57 homes e 50 mulleres).. É o lugar máis poboado da parroquia e de todo o concello.

## Lugares e parroquias
### Lugares de Présaras
### Parroquias de Vilasantar
## Véxase tamén
### Outros artigos
*Lugares de Vilasantar

## Notas
Río Cabalar, río Tambre

O **río Cabalar** é un curso fluvial galego, afluente do Tambre pola súa dereita.

## Percorrido
Nace no monte Enxameado, no concello de Curtis. Atravesa a parroquia da Ciadella, do concello de Sobrado, en dirección sur. Xa no concello de Vilasantar, crúzao polas parroquias de Vilariño, San Vicenzo de Curtis e Présaras, para acabar desembocando no Tambre, na parroquia de Mezonzo.

## Afluentes 
Afluentes do río Cabalar por orde, dende o nacemento ata a desembocadura:

# Río do Pazo, desemboca preto de Ladrús, pola marxe dereita.
# Rego de Chacente, desemboca preto de Chacente, pola marxe esquerda.
# Río Pequeno, desemboca preto de A Casa do Vento, pola marxe esquerda.
# Río Pedregoso, desemboca preto de Guillareo, pola marxe esquerda.
# Rego das Lanzas, desemboca preto de A Laxe, pola marxe dereita.
# Rego do Bidueiro, desemboca preto de Tamou, pola marxe dereita.
# Río dos Muíños, desemboca preto da Fraga, pola marxe dereita.

## Galería de imaxes 

Ficheiro:Passos no rio Cavalar, Vilasantar.jpg|Pasos entre Vilariño e San Vicenzo de Curtis
Ficheiro:Ponte no rio Cavalar, Vilasantar (3).jpg|Ponte entre Vilariño e San Vicenzo de Curtis

## Notas 
## Véxase tamén 
### Ligazóns externas
Yō Yoshida

, nada o 3 de febreiro en Kurume, é unha actriz xaponesa.

## Traxectoria 
Naceu na prefectura de Fukuoka, situada no norte da illa de Kyūshū. Logo de rematar a secundaria na súa cidade natal marchou a Toquio. En 1997 debutou como actriz nun pequeno teatro tras ver un anuncio dunha compañía teatral. A súa primeira aparición no cinema foi en 2009 no filme *20th Century Boys*. En 2015 recibiu o premio á mellor actriz secundaria no "VIII Festival Internacional de Drama de Tokio" e o premio Hōchi de cinema.
## Filmografía 
### Filmes 
* 2009 : *20-seiki shônen: Dai 2 shô - Saigo no kibô*
* 2009 : *Nakumonka* 
* 2010 : *Hîrô shô*
* 2011 : *Maebashi vijuaru kei*
* 2011 : *Yôkame no semi*
* 2015 : *Biri Garu*, *Ai wo Tumuhito*, *Nonai Poison Berry*, *Hero*
* 2018 : *Koi wa Ameagari no You ni*

### Series de televisión 
* 2015 : *Tenno no Ryoriban*

## Notas
A Casilla, Présaras, Vilasantar

**A Casilla** é un lugar da parroquia de Présaras, no concello coruñés de Vilasantar, na comarca de Betanzos. Segundo o Instituto Nacional de Estadística a súa poboación en 2018 era de 10 habitantes, (6 homes e 4 mulleres).  
## Toponimia
O topónimo **A Casilla** débese á presenza dunha caseta de legoeiros da estrada C-540, actual AC-840.

## Lugares e parroquias 
### Lugares de Présaras 
### Parroquias de Vilasantar 
## Notas
O Canaval, Présaras, Vilasantar

**O Canaval** é un lugar da parroquia de Présaras, no concello coruñés de Vilasantar, na comarca de Betanzos. Segundo o Instituto Nacional de Estadística en 2018 tiña dez habitantes, (seis homes e catro mulleres).

## Topónimo
O topónimo galego *Canaval* fai referencia a un lugar poboado de canas.

## Historia 
Nesta aldea naceu en 1565 Miguel Ares Canaval, bispo da diocese de Ourense.

## Lugares e parroquias 
### Lugares de Présaras 
### Parroquias de Vilasantar 
## Notas
Ruovesi

**Ruovesi** é un municipio de Finlandia da rexión de Pirkanmaa. En 2017 a súa poboación era de 4.514 habitantes. A superficie do termo municipal é de 950,16 km², dos cales 173,97 km² son auga. O concello ten unha  densidade de poboación de 5,82 hab./km². Limita cos municipios de Juupajoki, Mänttä-Vilppula, Orivesi, Tampere, Virrat e Ylöjärvi.

O concello é unilingüe en finés.

## Notas 
## Véxase tamén 
### Ligazóns externas 
* Sitio do concello de Pirkkala
Aeroporto de St. Louis Lambert

O **aeroporto internacional de St. Louis Lambert**  é un aeroporto estadounidense que serve a área metropolitana de St. Louis, Missouri. Está situado a 23 quilómetros ao noroeste do centro da cidade. Comunmente chamado **aeródromo Lambert**, é o máis grande e concorrido de Missouri, cunhas 270 saídas diarias a uns 80 destinos. No ano 2017 14,7 millóns de pasaxeiros viaxaron a través do aeroporto. O aeroporto serve como centro de conexións para Air Choice One e Cape Air, e tamén é unha cidade focal para Southwest Airlines.

St. Louis ten dous aeroporto comerciais servindo a síúa área metropolitana. St. Louis Lambert é o principal, e o aeroporto MidAmerica St. Louis, a 59 quilómetros ao leste, serve como aeroporto metropolitano secundario. Os dous aeroportos están conectados pola liña vermella do tren lixeiro MetroLink de St. Louis.

Bautizado na honra de Albert Bond Lambert, medallista olímpico e prominente aviador de St. Louis, o aeroporto fíxose famoso no século XX grazas á súa asociación con Charles Lindbergh, o seu innovador control de tráfico aéreo, o seu status como centro de conexións de Trans World Airlines e a súa icónica terminal. Deseñado por Minoru Yamasaki, o edificio inspirou a terminais do aeroporto internacional John F. Kennedy en Nova York e do aeroporto Charles de Gaulle en París.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Accused (filme de 1936)

***Accused*** é un filme británico de 1936 dirixido por Thornton Freeland. Está protagonizado por Douglas Fairbanks, Jr., Dolores del Río e Florence Desmond. Rodouse en Isleworth Studios de Criterion Films, do cal Fairbanks era copropietario. Os escenarios do filme foron deseñados por Edward Carrick.

## Personaxes 
* Douglas Fairbanks, Jr. como Tony Seymour
* Dolores del Río como Gaby Seymour
* Florence Desmond como Yvette Delange
* Edward Rigby como Alphonse de la Riveire
* Basil Sydney como Eugene Roget
* Googie Withers como Ninette Duval
* J.H. Roberts as Presidente do Xulgado 
* Cecil Humphreys como Fiscal
* Esme Percy como Morel  
* Moore Marriott como Dubec 
* Cyril Raymond como Guy Henry 
* Roland Culver como Henry Capelle  
* Leo Genn como Home

## Notas 
## Véxase tamén 
### Bibliografía 
* Harris, Ed. ''Britain's Forgotten Film Factory: The Story of Isleworth Studios*. Amberley Publishing, 2012.
* Low, Rachael. *The History of the British Film, 1929-1939. Film Making in 1930s Britain*. George Allen & Unwin, 1985.
* Wood, Linda. *British Films, 1929-1939''. British Film Institute, 1986.

### Ligazóns externas 
* 
* Ficha en AllMovie
Anni B Sweet

**Ana Fabiola López**, nada en Fuengirola (provincia de Málaga) en 1987, é unha cantautora andaluza, máis coñecida como **Anni B Sweet**. Escribe as súas letras principalmente en inglés (estudou nun colexio británico) e o seu estilo, suave e melancólico, bebe de influencias da música acústica, o folk e o pop indie. Forma parte da corrente de cantautoras folk que se deu en España entre 2008 e 2009 canda a Russian Red, Alondra Bentley, La Bien Querida ou Zahara.

## Traxectoria 
Comezou a compoñer cancións con nove anos. Empezou a estudar Arqutectura en Madrid, e en 2008 comezou a dar concertos en pequenos clubs da capital. Gravou a súa primeira maqueta con Javier Doria (The Melocotons) e Brian Hunt, e conseguiu gañar o concurso de maquetas da revista *Mondosonoro*.

Fichou polo selo Subterfuge Records e comezou a realizar concertos por toda España. O 28 de abril de 2009 editou o seu primeiro disco, *Start, Restart, Undo*. O 10 de decembro de 2009 publicouse unha edición especial do disco, cunha versión da canción "Take on me" do grupo "A-ha", utilizada nun anuncio de McDonalds en España.

Tocou en festivais como o Festival Internacional de Benicàssim,  SOS '10 ou o Contempopránea, e en países como Francia, Arxentina ou Inglaterra. O 3 de xaneiro de 2011 publicouse o seu disco en Francia, e o 12 dese mes comezou a tocar por Europa no Eurosonic Festival dos Países Baixos, e posteriormente visitou lugares como México, Alemaña, Suíza e o Xapón.

O 24 de abril de 2012 editouse *Oh, Monsters!*, do que xa tocara algúns temas en directo. O 19 de marzo de 2013 publicouse o EP *Ridiculous Games*, que incluía unha versión de "Religión" de Lori Meyers. *Chasing Illusions*, o seu terceiro álbum de estudio, editouse o 13 de marzo de 2015.

## Discografía 
[dereita|miniatura|Anni B Sweet no [Centro Cultural Carril del Conde, Madrid.]]

### Álbums de estudio 
* *Start, Restart, Undo* (Subterfuge, 28/04/2009)
* *Oh, Monsters!* (Subterfuge, 24/04/2012)
* *Chasing Illusions* (Subterfuge, 13/03/2015)
* *Universo por estrenar* (2019)

### EPs 
* *Ridiculous Games* (2013)

### Colaboracións 
* "2 Monkeys" (Nelue)
* "Poli" (Zoé)
* "All of the moments" (Nelue)
* "Save It For The Moonlight" (Cesar&Parker)
* "Se dejaba llevar" (Sidonie)
* "No puedo vivir sin ti" (Coque Malla)
* "Y ver llover" (Delacruz)
* "Déjame" (Los Secretos)

## Notas
Aeroporto Daniel K. Inouye

O **aeroporto internacional Daniel K. Inouye** , tamén coñecido como **aeroporto internacional de Honolulu**, é a principal porta de entrada por aire á cidade e condado de Honolulu, no estado de Hawai. É un dos aeroportos máis concorridos dos Estados Unidos, con 19 950 125 pasaxeiros no ano 2016.

O aeroporto foi bautizado na honra do senador e receptor da Medalla de Honra Daniel K. Inouye, que representou a Hawai dende 1963 ata a súa morte en 2012. Está situado a 5 quilómetros ao noroeste do distrito financeiro de Honolulu.

O aeroporto serve como centro de conexións principal de Hawaiian Airlines, a aeroliña máis grande baseada en Hawai. Hawaiian Airlines ofrece voos entre os distintos aeroportos das illas de Hawai e tamén voa cara Estados Unidos, Australia, Nova Zelandia, Samoa Americana, Tahití, Xapón, China, Filipinas e Corea do Sur.

Tamén é a base de Aloha Air Cargo, que anteriormente ofrecía servizos de carga e pasaxeiros baixo o nome de Aloha Airlines. A aeroliña cesou as súas operacións de pasaxeiros o 31 de marzo de 2008 e vendeu os seus servizos de carga á compañía de Seattle Saltchuk Resources, Inc.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Centre Català

O **Centre Català** foi unha entidade catalanista fundada en Barcelona en xuño de 1882, a partir das ideas xurdidas do Primeiro Congreso Catalanista, para defender os intereses materiais e morais de Cataluña e para acadar a unión de tódolos cataláns.

## Traxectoria 
A cerimonia de apertura tivo lugar no Teatro Romea en Barcelona o 17 de xuño de 1882. Escolleuse como presidente a Frederic Soler (escritor que adoitaba asinar como Serafí Pitarra), e como vicepresidente a Valentí Almirall, pero si se chegou a condenar a participación de cataláns en partidos de obediencia estatal. 

O 19 de xaneiro de 1884, converteuse en partido político, propoñendo o fomento do asociativismo comarcal catalán e artellar unha ampla fronte reivindicativa catalá que tentou se presentar nas eleccións en 1886. En 1885, integráronse os conservadores carlistas Eusebi Güell i Bacigalupo e Ferrán Alsina, procedentes do Centre Escolar Catalanista, feito que debilitará o liderado de Almirall. O momento máis relevante do Centre será, cando en 1885 exercitou o dereito de presentación, recoñecido na constitución, e foi Almirall o redactor e quen presente, perante o rei Afonso XIII, o *Memorial de greuges* (Memorial de agravios).

Porén, non se puido manter durante moito tempo a unión de grupos tan heteroxéneos e nas eleccións ao consello de administración do Centre Català en xuño de 1887, Almirall venceu a Ferrán Alsina. O sistema de maiorías e minorías, entre conservadores e liberais segundo o lugar do grupo non era moi realista e provocou as protestas no Centro de Sabadell, e acusouse aos conservadores de separatistas. O 19 de agosto, o Consello Xeral de Barcelona disolveu a delegación de Sabadell e advirtiu á do Masnou de face-lo mesmo. Estes feitos máis a oposición de Almirall á Exposición Universal de Barcelona de 1888 que os conservadores crían que podería ser unha boa plataforma de espallamento catalanista, provocaron que ''L'Arc de Sant Martí* e *La Renaixença'' abandonaran o grupo. Ao mesmo tempo, as delegacións disidentes disolvéronse e refundáronse como centros independentes.

En 1887, os elementos socialmente máis conservadores, como Joan Josep Permanyer, Àngel Guimerà ou Lluís Domènech i Montaner, abandonaron o partido para formar a Lliga de Catalunya e, con eles, tamén marchan os procedentes do Centre Escolar

## Notas 
## Véxase tamén 
### Bibliografía 
* 
* 

### Outros artigos 
* Valentí Almirall
Limoada

A **limoada** é unha bebida de elaboración polo xeral caseira, a base de limón, auga e azucre, que pode ter ou non contido alcohólico. Nalgunhas linguas, como o alemán, chámase tamén limoada a calquera bebida refrescante non alcohólica, como as gasosas.

## Receita 
Unha receita dos Estados Unidos e do Canadá (dous dos maiores consumidores desta bebida) mencionan que se debe mesturar a mesma cantidade en volume de limón que de azucre e débese engadir auga catro veces o volume de limón ou de azucre vertido. O certo é que non hai medidas absolutas e as proporcións quedan en mans do gusto de cada quen.

Existen receitas que engaden a estes ingredientes básicos froitas como plátanos ou laranxas, froitas secas, como figos ou pasas e engaden especias como canela ou cravo deixando repousar a mestura varios días. Existen ingredientes alcohólicos como certos viños, pero neste caso a limoada perde o seu carácter e convértese máis en sangría. Se se mestura con ron conséguese o mojito cubano.miniatura|Un vaso de limoada.|centro
## Notas
Gasosa

A **gasosa** é unha bebida carbonatada, efervescente e sen alcohol. Estas bebidas son consumidas polo xeral en frío, para ser máis refrescante e para evitar a perda de dióxido de carbono, o que dá a efervescencia. Ofrécense varios sabores de refrixerante, entre outros, cola, laranxa, limón, lima, uva e cereixa. A auga con dióxido de carbono produce un equilibrio químico co ácido carbónico:

: H 2 O+CO 2  H 2 CO 3
: H 2 CO 3  H ++HCO 3 -
: HCO 3  -   H ++CO 3 -

## Historia 
A fabricación de bebidas carbonatadas comeza en Nova York, en 1832, cando John Matthews inventou un dispositivo para mesturar auga con dióxido de carbono, e ademais engadir algún sabor.

Grazas á popularidade da bebida nacen negocios que mestura a auga carbonatada con sabores da súa elección, chamados fontes de refrixerante. Sabores, como laranxa, limón, uvas foron moi populares. Naquela época, a gasosa tamén se vendía en farmacias como medicina para curar varias doezas.[miniatura|Un vaso de [Bebida de cola|cola con cubiños de xeo.|centro]]
## Notas
Seongnam

**Seongnam** (en coreano: 성남시) é unha cidade de Corea do Sur, a segunda máis poboada do país. Seongnam sitúase no noroeste do país, na provincia de Gyeonggi, actuando como un satélite da capital, tan só a 26&nbsp;km ao sueste de Seúl, próxima ao río Han.

Dada a súa proximidade á capital a cidade ofrece un amplo servizo de conexións en transporte público. O traxecto aproximado ata Seúl é duns 25 minutos. Así mesmo a cidade conecta con amplos complexos industriais como o Pangyo Techno Valley, Yatap Valley ou a Uirye Medi-Bio Valley, un centro de alta tecnoloxía adicado á investigación.

## Economía 
O provedor da automoción Hyundai Mobis posúe o seu centro adicado á investigación cara a condución autónoma na cidade.

## Deporte 
Seongnam FC é un equipo de fútbol profesional que compite na liga K League Classic.

## Galería de imaxes 

Ficheiro:A cidade de Seongnam, parque.jpg|Seongnam, abril de 2016
Ficheiro:Seongnam noite.jpg|Vista nocturna
Ficheiro:Seongnam regato.jpg|Regato

## Notas
## Véxase tamén 
### Outros artigos 
* Subdivisións de Corea do Sur

### Ligazóns externas 
* Páxina Oficial de Seongnam
Ylöjärvi

**Ylöjärvi** é unha cidade de Finlandia da rexión de Pirkanmaa. En 2017 a súa poboación era de 32.851 habitantes. A superficie do termo municipal é de 1.324,14 km2, dos cales 208,62&nbsp;km2 son auga. O concello ten unha  densidade de poboación de 115,51 hab./km². Limita cos concellos de Hämeenkyrö, Ikaalinen, Kihniö, Nokia, Parkano, Ruovesi, Tampere e Virrat.

O concello é unilingüe en finés.

## Cidades irmandadas 
A cidade de Ylöjärvi está irmandada con:

*  Arvika, Suecia  
*  Kongsvinger, Noruega
*  Skive, Dinamarca
*  Saku, Estonia
*  Vyshny Volochyok, Rusia
*  Balatonföldvár, Hungría

## Notas 
## Véxase tamén 
### Ligazóns externas 
* Sitio do concello de Nokia
Rosario Cordero

**María del Rosario Cordero Martín**, nada en Cáceres o 13 de agosto de 1966 e finada en Romangordo o 24 de decembro de 2020 foi unha política estremeña, presidenta da Deputación de Cáceres dende 2015.

## Traxectoria 
Licenciada en dereito pola Universidade de Estremadura, militante do PSOE é concelleira de Romangordo dende 1991 e a súa alcaldesa dende 2003. Deputada provincial dende 2007, converteuse na presidenta da institución provincial o 27 de xuño de 2015 . Tamén é presidenta do Fondo Extremeño Local de Cooperación Internacional para el Desarrollo (FELCODE).
## Notas
Jetstar Japan

**Jetstar Japan Co., Ltd.** (xaponés: ジェットスター・ジャパン株式会社 Hepburn: *Jettosutā Japan Kabushiki Kaisha*) é unha aeroliña de baixo custo xaponesa baseada en Tokyo. A compañía comezou a operar o 3 de xullo de 2012, meses antes do planeado inicialmente. Jetstar Japan voa a 14 destinos, 11 domésticos e 3 internacionais, usando unha frota de 22 avións Airbus A320. Jetstar Japan compite contra Peach Aviation e Vanilla Air no mercado doméstico de baixo custo.

## Frota 
]]
En marzo de 2018 a frota de Jetstar Japan estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña